《题灵溪寺》
宋代·冯山

野寺无俗气，胜游方此回。水清巴字近，僧慧锦屏来。

秋阁山要起，溪门竹引开。尘踪不须扫，留恨寄苍苔。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。